ಬಳ್ಳಾರಿ ಜಿಲ್ಲೆಯಲ್ಲಿ ಕೋವಿಡ್19 ಸೋಂಕಿತರ ಸಂಖ್ಯೆ ನಿಧಾನಗತಿಯಲ್ಲಿ ಇಳಿಮುಖ ಬಳ್ಳಾರಿ,ಸೆ.09ಹಿ.ಸ: ಬಳ್ಳಾರಿ ಜಿಲ್ಲೆಯಲ್ಲಿ ಕೋವಿಡ್19 ಸೋಂಕಿತರ ಸಂಖ್ಯೆ ನಿಧಾನಗತಿಯಲ್ಲಿ ಇಳಿಮುಖವಾಗುತ್ತಿದೆ. ಸೋಂಕಿತರು ಚಿಕಿತ್ಸೆ ಪಡೆದು ಹೆಚ್ಚಿನ ಸಂಖ್ಯೆಯಲ್ಲಿ ಗುಣಮುಖರಾಗುತ್ತಿದ್ದು, ಜಿಲ್ಲೆಯ ಜನತೆಯಲ್ಲಿ ನಿರಾಳತೆಯೂ ಮೂಡುತ್ತಿದೆ. ಅಷ್ಟೇ ಅಲ್ಲ, ಈವರೆಗೆ 16.23 ಕೋಟಿ ರೂಪಾಯಿ ಹಣ ಕೋವಿಡ್ ನಿಯಂತ್ರಣ, ಆಹಾರ ಪೂರೈಕೆ, ವೈದ್ಯಕೀಯ ವೆಚ್ಚ, ಬ್ಯಾರಿಕೇಡ್ಗಳ ನಿರ್ಮಾಣ, ಕೋವಿಡ್ ಆಸ್ಪತ್ರೆಯ ಮೂಲಭೂತ ಸೌಲಭ್ಯಗಳ ಪೂರೈಕೆಗೆ ಬಳಕೆ ಆಗಿದೆ ಎಂದು ಜಿಲ್ಲಾಡಳಿತ ಸ್ಪಷ್ಟಪಡಿಸಿದೆ. ಜಿಲ್ಲೆಯಲ್ಲಿ ಹೆಚ್ಚಿನ ಪ್ರಮಾಣದಲ್ಲಿ ಬೆಡ್ಗಳು ಖಾಲಿ ಉಳಿಯುತ್ತಿವೆ. ಕಾರಣ ಜಿಲ್ಲಾ ಆಸ್ಪತ್ರೆಯನ್ನು ಸಾಮಾನ್ಯ ಆಸ್ಪತ್ರೆಯನ್ನಾಗಿ ಪರಿವರ್ತನೆ ಮಾಡಿ ಮಹಿಳೆಯರು ಮತ್ತು ಮಕ್ಕಳ ಆರೋಗ್ಯ ಚಿಕಿತ್ಸೆಗೆ ಮುಂದಾಗುವAತೆ ಮಾಡಲು ಜಿಲ್ಲಾಡಳಿತ ಚಿಂತನೆ ನಡೆಸಿದೆ.ಬಳ್ಳಾರಿ ಜಿಲ್ಲೆಯಲ್ಲಿ ಬುಧವಾರಕ್ಕೆ ಕೋವಿಡ್19 ಇಳಿಮುಖವಾಗಿದೆ. ಆದರೂ, ಸೋಂಕಿತರ ಒಟ್ಟು ಸಂಖ್ಯೆ 24,915 ಆಗಿದ್ದು, 20,621 ಜನ ಸೋಂಕಿತರು ಚಿಕಿತ್ಸೆ ಪಡೆದು ಗುಣಮುಖರಾಗಿದ್ದಾರೆ. 3979 ಜನರು ವಿವಿಧ ಆಸ್ಪತ್ರೆಗಳಲ್ಲಿ ಚಿಕಿತ್ಸೆ ಪಡೆಯುತ್ತಿದ್ದಾರೆ. ಒಟ್ಟು 315 ಜನರು ಮೃತಪಟ್ಟಿದ್ದಾರೆ.ಜಿಲ್ಲಾಧಿಕಾರಿ ಎಸ್.ಎಸ್. ನಕುಲ ಅವರು ಪತ್ರಿಕಾ ಪ್ರಕಟಣೆ ನೀಡಿದ್ದು, ಬುಧವಾರ ಒಟ್ಟು 418 ಜನರಿಗೆ ಸೋಂಕು ದೃಢಪಟ್ಟಿದ್ದು, 491 ಜನರು ಗುಣಮುಖರಾಗಿ, ಎಂಟು ಜನರು ಮೃತಪಟ್ಟಿದ್ದಾರೆ. ಬಳ್ಳಾರಿ ತಾಲೂಕಿನಲ್ಲಿ 93, ಸಂಡೂರು ತಾಲೂಕಿನಲ್ಲಿ 57, ಸಿರುಗುಪ್ಪ ತಾಲೂಕಿನಲ್ಲಿ 67, ಕೂಡ್ಲಿಗಿ ತಾಲೂಕಿನಲ್ಲಿ 41, ಹೂವಿನಹಡಗಲಿ ತಾಲೂಕಿನಲ್ಲಿ 46, ಹೊಸಪೇಟೆ ತಾಲೂಕಿನಲ್ಲಿ 60, ಹಗರಿಬೊಮ್ಮನಹಳ್ಳಿ ತಾಲೂಕಿನಲ್ಲಿ 27, ಹರಪನಹಳ್ಳಿ ತಾಲೂಕಿನಲ್ಲಿ 22, ಹೊರ ಜಿಲ್ಲೆಯ ನಾಲ್ವರಿಗೆ ಮತ್ತು ಹೊರ ಜಿಲ್ಲೆಯ ಓರ್ವರಿಗೆ ಸೋಂಕು ದೃಢಪಟ್ಟಿದೆ ಎಂದು ಅವರು ತಿಳಿಸಿದ್ದಾರೆ. ಹಿಂದುಸ್ತಾನ್ ಸಮಾಚಾರಮ.ಕುಎಂ.ಎಸ್ಯ.ಮ